इन फोन में 800 कॉन्टैक्ट तथा 100 एसएमएस तक सेव करके रखने की क्षमता है। इसके अलावा इनमें ऑटो कॉल रिकॉर्डिंग, वीडियो रिकॉर्डिंग, साउंड रिकॉर्डिंग, टॉर्च, ऑडियो तथा वीडियो प्लेयर, वाइब्रेटर, प्री- इंस्टॉल्ड गेम्स, एसएमएस तथा ब्लूटूथ के जरिये कॉन्टैक्ट शेयर करने आदि जैसी सुविधाएं हैं। इन तीनों फोन में 16 जीबी तक एक्सपेंडेबल स्टोरेज के लिए माइक्रो एसडी स्लॉट दिए गए हैं। महिलाओं की सुरक्षा की मुहिम जारी रखते हुए डीटल ने उपभोक्ताओं को फीचर फोन में 5 नंबर की के तौर पर पैनिक बटन भी दिया है जिससे आपात स्थिति में कॉल की जा सकती है। ये फोन एक साल की वारंटी के साथ आते हैं।